Държавен вестник, бр. 58, 2022 г., стр. 31

БРОЙ  58	
Д Ъ Р Ж А В Е Н  В Е С Т Н И К 	
СТР.  31  
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ФИНАНСИТЕ
СПОРАЗУМЕНИЕ
за извършване на Икономически преглед 
на Република България между Република 
България, от една страна, и Организацията 
за икономическо сътрудничество и развитие, 
от друга страна
(Ратифицирано със закон, приет от 47-ото 
Народно събрание на 10 юни 2022 г. – ДВ, 
бр. 47 от 2022 г. В сила от 12 юли 2022 г.) 
99-00-193/14 октомври 2021 г.
Г-н Алваро Перейра
Директор, секция
„Проучвания на страните“,
Отдел „Икономика“,
Организация за икономическо
сътрудничество и развитие
ул. „Андре Паскал“ № 2 
75775 Париж 
Седекс 16, Франция
Уважаеми господин Перейра,
Пиша Ви, за да Ви информирам, че Ми­
нистерството на финансите на Република 
България ще направи вноска от 800 000 евро 
(осемстотин хиляди евро) в Организацията за 
икономическо сътрудничество и развитие за 
област 1.1.2 „Партньорски прегледи на иконо­
мическите политики на държавите“ от работ­
ната програма и бюджета на Организацията 
за икономическо сътрудничество и развитие 
(ОИСР). Отбелязваме, че безвъзмездните сред­
ства обхващат периода от 1 януари 2022 г. до 
31 декември 2023 г.
Продължаването на всички продукти на 
ОИСР се извършва след включването им 
от Съвета на ОИСР в работната програма и 
бюджета на ОИСР. Продуктите, обхванати от 
настоящото Споразумение за провеждане на 
Икономически преглед на Република България 
между Република България, от една страна, и 
Организацията за икономическо сътрудничест­
во и развитие, от друга страна, понастоящем 
са включени в Работната програма и бюджета 
на ОИСР за периода 2021 – 2022 г., като Отдел 
„Икономика“ на ОИСР планира да предложи 
тези продукти да продължат да се включват 
в бъдещите работни програми и бюджети на 
ОИСР. В случай че тези продукти в крайна 
сметка не бъдат включени в бъдещата работна 
програма и в бюджета на ОИСР обаче, ОИСР 
ще има право да преустанови финансираната с 
тази вноска дейност и да прекрати настоящото 
Споразумение, като в този случай Министер­
ството на финансите на Република България 
ще покрие единствено разходите, които ОИСР е 
извършила или е поела ангажимент да извърши 
до датата на прекратяване на Споразумението.
ОИСР управлява вноската в съответствие 
със своите финансови правила и други съответ­
ни правила, политики и процедури на ОИСР, 
в които понастоящем се предвижда такса за 
възстановяване на административни разходи, 
прилагана върху общата сума на вноската.
Тази сума ще бъде платена изцяло при по­
лучаване на фактура от ОИСР.
С цел ограничаване на административни­
те разходи, ако при приключване на проекта 
остане неизразходвана сума в размер на 2 000 
евро или по-малко, от ОИСР не се изисква 
да върне тези средства на Министерството на 
финансите на Република България.
Отбелязвам, че резултатите от дейността 
под каквато и да е форма са еднолична соб­
ственост на ОИСР.
Всеки спор, противоречие или иск, който 
възниква от или във връзка с настоящото Спора­
зумение или неговото нарушаване, прекратяване 
или недействителност, се урежда чрез арбитраж 
в съответствие с правилата за арбитраж на 
Постоянния арбитражен съд от 2012 г. Броят 
на арбитрите е един. Езикът, който следва да 
се използва при арбитражното производство, 
е английски. Мястото на арбитраж е Париж 
(Франция). Страните изрично се отказват от 
правото си да се стремят към анулиране или 
отхвърляне на всяко арбитражно решение, 
постановено от арбитражния трибунал, или ако 
този отказ не е юридически възможен, страните 
изрично се съгласяват, че ако арбитражно спора­
зумение, постановено от арбитражния трибунал, 
е анулирано, юрисдикцията, постановяваща 
решение за производството по анулиране, не 
може да постанови решение относно делото по 
същество. Следователно, спорът се урежда от 
ново арбитражно производство в съответствие 
с настоящата клауза.
Настоящото писмо и Вашето потвърждение 
за приемане представляват обвързващо спора­
зумение между нас.
Споразумението влиза в сила, след като 
Република България уведоми ОИСР за при­
ключването на своите вътрешни процедури, 
необходими за влизането в сила на Споразу­
мението.
С уважение:
Валери Белчев, 
министър на финансите
Директор
Отдел „Икономика“
Секция „Проучвания на страните“
Г-н Валери Белчев
Министър 
Министерство на финансите
ул. „Г. С. Раковски“ № 102
София 1040
Република България
Изпратено по имейл: г-н Милен 
Тросков m.troskov@minfin.bg
28 декември 2021 г.
Уважаеми г-н министър,
Бих искал да Ви благодаря за предложе­
нието Ви за доброволен принос от Република